Et bilde som inneholder tekst, Font, design

Automatisk generert beskrivelse

Leseløp:   
Forslag til utvidet forløp finnes under fanen «Flere ressurser».

|  |  |  |  |  |
| --- | --- | --- | --- | --- |
| Hva | Hvordan | Tid | Hvorfor | |
| Læreren viser et kunstbilde,  *Revebjeller* av Nikolai Astrup og velger passende bakgrunnsmusikk,  *Sommer* av Vivaldi. | Bildet vises på tavla.  Tenk logistikk, slik at alle elevene ser best mulig og gi dem tid til kontemplasjon.  Gi gjerne instruksjoner som å sitte i en rolig, avslappet stilling og holde blikket fast mot bildet i en viss tid for å «ta det inn» så godt som mulig.  Spill musikk, for eksempel fra Vivaldis *Fire årstider* (Sommer), mens elevene ser på bildet. Musikken tones ut, og så kan elevene starte å samtale spontant. | 5 min. | | Læreren har valgt et fortellende bilde med handling og mange objekter. Gjennom å se på bildet sammen skapes det en kollektiv opplevelse. Elevene møter andre tekstlige representasjons-former enn skrevet tekst og utvikler sin estetiske sans gjennom ulike kulturuttrykk. |
| Spontan bildesamtale, basert på elevenes umiddelbare erfaringer | Dette kan løses organisatorisk på  flere måter, som helklassesamtale, samtaler mellom læringspartnere eller i grupper.  Læreren gir hint og stiller åpne spørsmål, for eksempel:   * - Har dere vært på et liknende sted? * - Var dere alene eller sammen med noen – for å gjøre hva? * - Hvor tenker dere at dette kan være? * - Hva legger dere merke til først? * - Hva legger dere særlig merke til? * - Hvilken årstid tror dere det er? * - Hvilke farger ser dere? * - Er det noe dere synes er merkelig, flott osv.? * - Hvilke lyder tror   dere det er på stedet?  - Er det varmt eller kaldt der? | 8 min. | | En slik spontan samtalesekvens er en «førlesingsaktivitet» som gjør elevene beredt til den nærlesingen, bildestudiet og de språkstimulerende oppgavene de skal møte i fortsettelsen.  Den spontale talen er et fristed for tanken. Det gis tid til å studere bildet – et kontemplativt utgangspunkt der elevene får anledning til å uttrykke egne sanselige erfaringer  og utforske det visuelle uttrykket. |
| Helklassesamtale (1)  Læreren leder en samtale som dreier seg om en handlings- og objektanalyse. Læreren er sekretær for ord og skriver på tavla ord som elever henter ut av bildet. | Læreren introduserer bildet gjennom å fortelle noe om kunstneren bak bildet, kommenterer bildets tittel, ev. hvor det er hentet fra, når og hvor det kom til. Læreren bringer med konkreter (for eksempel en kurv) med innhold som reflekterer noe av det som fins i bildet. | 18 min. | | I økten ledes elevene gjennom en samtale om bildets innholdsside (denotasjon og konnotasjon), ordlegger seg og assosierer til det de faktisk observerer. Dette bereder grunnen for språkstimulerende arbeid, visuell oppmerksomhet og bilder som visuell tekstressurs. |
| Lekpregede og språkstimulerende aktiviteter | *Farger*  Elevene tar utgangspunkt i revebjellens rosafarge og maler ulike nyanser av rosafargen på et ark ved å blande rødt og hvitt.  De eksperimenterer videre med farger ved å blande rød og blå for å få lillanyanser.  De lager fargepaletter/ fargeprøver med mørkere og lysere rød- og rosafarger.  Klassen snakker om at fargene kan fortelle oss noe, som  -at rødt i trafikklys betyr at vi skal stoppe - at mørkebrune flekker på frukt (som på en banan) betyr at den er overmoden -at hvitgrå flekker på en bukse betyr at den er slitt, osv.  Elevene nevner hva som er rødt  – for eksempel tomat, blod, jordbær  – og lager nye farger som tomatrød, blodrød og jordbærrød og fortsetter slik med andre farger for å få farger som sitrongult, kanarigult, gressgrønt og himmelblå. | 14 min. | | Elevene arbeider  med ulike og varierte lekpregede aktiviteter  som skal gi dem et forhold til fargepalletter og et metaspråk å snakke om dem på. Dette er et forarbeid til den kommende formalanalysen.   * Elevene skal dessuten eksperimentere med form og farge og studere form (jf. kompetansemål i kunst og håndverk) og utforske dette praktisk. |
| Helklassesamtale (2)  Læreren leder en klassesamtale som handler om bildets formside og komposisjon. | *Om fargebruk*  Læreren navngir farger og fargenyanser sammen med elevene.  Klassen snakker om primærfarger (rød, blå og gul), og sekundærfarger som vi får når vi for eksempel blander blå  og gul og får grønn.  Eksempler på spørsmål:  -Hvilke mørke farger, lyse farger, (lyse)røde farger osv. ser dere i bildet?  -Hva er rødt, blått osv.?  -Hvilke farger dominerer bildet?  -Hvilke farger er ikke til stede?  -Er noen farger varme, kalde …?  *Om perspektiv* Klassen snakker om fugle- og froskeperspektiv og verdiperspektivering, dvs. hva som forstørres eller framheves.  -Hva er i forgrunn og bakgrunn?  *Om plassering*  Elevene navigerer rundt i bildet og stadfester hvor objektene er plassert i bildet, det vil si  - Hva er til høyre, venstre, bak, foran, mellom osv.  *Om bildeutsnittet*  - Er det et oversiktsbilde,  nærbilde eller ultranært   bilde?  - Finnes det eventuelle  proporsjonsforskyvninger  eller symboler? | 10 min. | | Gjennom samtalen inviteres elevene til en estetisk utfoldelse og visuell tenkning som dreier seg om hvordan visuelle symboler kan formidle tanker.  Elevene utvikler en bevissthet om bilders dramaturgi; om form, fargebruk, linjeføring og komposisjon.  Gradvis innlemmes i samtalen et metaspråk om bilder. Elevene utvikler et navigeringsspråk om hvor i teksten, her «bildet», de befinner seg. |
| Finne ord i bildet  Kategorisering  Elevene samler ord i grupperinger som skiller seg fra ordinære grammatiske kategorier. I neste omgang kan læreren innføre tradisjonelle ordklasser, som substantiv og verb.  Navigering | Læreren inviterer elevene  til å gå på jakt etter ord i bildet i utradisjonelle, kreative kategorier, for eksempel   * -«store» og «små» ord * -røde ord, blå ord osv. * -mørke ord og lyse ord * -ord for noe rundt, langt, smalt, firkantet, ovalt * -ord for noe som er stille  og i bevegelse * -ord for noe som oppfattes som dødt eller levende   Ord i grammatiske kategorier, som  – tingord (substantiv)  – gjøreord (verb)  Morfologi  Hvilke sammensatte ord finner de, som «trestamme», «revebjelle» mv.?  Elevene ser etter antall (f.eks. trær, mennesker  osv.) og ordner ord i  hierarkier (f.eks.:  tre – løvtre – eik,  tre – bartre – furu,  gran    tre: stamme, rot, trekrone, grein, kvist, knopp, blad...  Læreren inviterer elevene  til å navigere i bildet og finne ord for objekter som   * - er i forgrunnen (foran) * - i bakgrunnen (bak) * - midt i bildet * - til høyre i bildet * - til venstre i bildet   mellom x og x | 10 min.  6 min. | | Sammen med læreren skal elevene arbeide med språkstimulering og utforskertrang og la elevene «utvikle seg gjennom sansning og tenking, estetiske uttrykksformer og praktiske aktiviteter» (jf. LK20, overordnet del, kap.1.4).  Læreren stimulerer   elevene til å forholde   seg til et navigerings-språk   som er anvendelig og   overførbart også til   verbaltekst: Hvor eller hva   står – hva kommer foran,   bak, mellom …? |
| Skriveoppgaver | Læreren listefører ordene elevene finner i bildet, på tavla i ulike kategorier. Eventuelt henter læreren fram ordene som ble skrevet i tidligere fase (se ovenfor).  Elevenefår oppgaver på ulike nivåer (etter skriveevne):  *Ordnivå*  Elevene samler ord i grupper (kategorier)    *Setningsnivå*   * - Elevene lager egne bildetitler. * - Elevene lager snakkebobler til menneskene i bildet. * - Elevene lager enkle «Jeg ser»-setninger, eller *navigerings-setninger*, som   «Til høyre i bildet er …»  «Til venstre er …» «Midt i bildet ser jeg …» «Det viktigste i bildet er …» | 12 min. | | Elevene skal uttrykke tekstopplevelser (her fra bilder), jf. norskplanen etter 2. trinn, der det for eksempel heter at elevene skal kunne «lage tekster som kombinerer skrift med bilder». |
| Oppsummering og avslutning | Klassen har samlingsstund.  Noen elever viser fram fargearkene sine og forteller hvordan de har blandet farger.  Elevene samtaler om hva i naturen som har fargene de har malt, for eksempel blåklokker, bringebær, himmel mv.    Sammen med læreren lager de fargeord muntlig: «eplerød», «blodrød», «olabukseblå», «bringebærrosa».  Som avslutning synger klassen en fargesang (teksten står på tavla):  «Jeg vil male himmelen blå» | 7 min. | |  |